open-index/open-wikipedia-markdown huggingface dataset:
כתובת גול

ממוזער|צילום לוח השיש
**כתובת גול** היא כתובת פיניקית על לוח שיש שהתגלה במלטה בשנת 1855, ומקורו באי גוזו במאות ה־3–2 לפנה"ס. הוא נמצא כעת במוזיאון גוזו לארכאולוגיה .

## הכתובת
הכתובת מנציחה את חידוש מקדשי האי, ומסומנת KAI 62.

### פירוש
נחום סלושץ פירש את הכתובת: .

לנוסח "פעל וחידש" ראו נוסח דומה בכתובת מאדיל, ונוסח דומה עוד יותר בכתובת מקרתחדשת; ובכתובת נאו־פונית אחת נמצא  (חידש והקדיש). הכינוי "עם גול" מכוון לממשלה אוטונומית שהייתה לפיניקים באי גול, הוא גוזו. בסוף ששרד לשורה הראשונה נכתב "שלש[...]", אולם יש מקום לארבעה מקדשים ברשימה לפחות. שם האלוהות "צדמבעל" לא ברור. "ר אדר ערכת" הוא כנראה "רב אדיר מערכות" (של חיי הקהילה והדת), כאשר "ר" הוא קיצור של "רב", כמו בתעריף מסלת . ההשלמה "יאלפ[על]" מבוססת על השם "יאלפעל" שנמצא בכתובת אחרת, כאשר "יאל" הוא כנראה אלוהות (בכתובת נאו־פונית נמצא "יעלכש"). לשם "זיבקם" יש מקבילות שונות (למשל בנקבה בכתובת אביניון). "זבח" הוא בעל משרה דתית, שבמלטה נקראה ביוונית Ἱροθύτης. "שמר מחצב" הוא שומר מחצבי העם בגול.

## פרסומים
הלוח פורסם לראשונה על ידי המזרחן האיטלקי מיכלאנג'לו לנצ'י  בספרו "Ragionamento di Michelangelo Lanci intorno a nuova stela fenicia discoperta in Malta", ולאחר מכן על ידי הונורה תאודוריק ד'אלברט  בנספח לחיבורו על ארון אשמונעזר השני. את הכתובת הציג ללנצ'י אב המנזר האיטלקי דון לואיג'י מרצ'טי, שהוצב באי מלטה. מספר חוקרים הטילו ספק באותנטיות שלו, אך בהמשך גבר הקונצנזוס על מקוריותו.

הכתובת נודעה בשם *Melitensia Quinta* ("המלטזית החמישית"), כחלק מהטרמינולוגיה שבה השתמש גזניוס עבור ארבע הכתובות המלטזיות הקודמות (שני הקיפוסים של מלקרת ושני ניצבי מליטה ). כיום הכתובת ידועה בסימונים KAI 62 או CIS I 132.

## ראו גם
* רשימת כתובות כנעניות וארמיות
* הקיפוסים של מלקרת

## לקריאה נוספת

* דפוס ראשון*: * *<cite class="citation book cs1">[https://books.google.com/books?id=6k3yLYHZErEC *Ragionamento di Michelangelo Lanci intorno a nuova stela fenicia discoperta in Malta*]. pe' tipi di Giovanni Ferretti.</cite>*
* 
* Heltzer, M 1993 The Inscription CIS, 1, 132 from Gozo and the Political Structure of the Island in the Punic Period, in Frendo, A J (ed.), Journal of Mediterranean Studies, Vol 3 No 2 198-204
* Vella, H C R 1995 Gozo in Classical Literature in Brigulio, L and Bezzina, J (eds), Gozo and its Culture, 13-48


## קישורים חיצוניים
* 

## הערות שוליים

גול
גול
קטגוריה:גוזו
קטגוריה:ממצאים ארכאולוגיים מאבן
יורומיקס (אתר)

**יורומיקס** (באנגלית: **EuroMix**) הוא אתר חדשות אירוויזיון הגדול ביותר בישראל בשפה העברית, הפועל ללא מטרת רווח. האתר נוסד בשנת 2001 בידי אבי זייקנר תחת השם **fly.to/euromix** ונסגר לאחר כשנתיים של פעילות. האתר נפתח מחדש בשנת 2018 ופועל עד היום תחת שמו החדש.

מאחורי אתר האינטרנט עומדים מספר כתבים אשר מפרסמים באופן שותף חדשות, עדכונים, הימורים וסטטיסטיקות לגבי תחרויות האירוויזיון.

## היסטוריה
מאז ועד היום משמש מייסד האתר, אבי זייקנר, כעורך הראשי. כאשר נפתח האתר בשנת 2001, עסק האתר בעדכון חדשות בכל הקשור לאירוויזיון בישראל ובאירופה, האתר פעל במשך כשנתיים בהם סיקר שתי תחרויות אירוויזיון ולאחר מכן נסגר. האתר נפתח מחדש לאחר זכייתה של נטע ברזילי, נציגת ישראל באירוויזיון 2018 ופועל עד היום. ב-2018 נפתח ערוץ יוטיוב רשמי לאתר האינטרנט ובו מפורסמות כתבות מצולמות, ביקורות וסרטוני מידע. כיום, לערוץ היוטיוב יש נכון ל-2026, 16.3 אלף רשומים.

בשנת 2019 נפתח עמוד האינסטגרם של האתר, המופעל על ידי הכתבים, נכון ל-2026 יש לעמוד יש כ-14.2 אלף עוקבים. בשנת 2021 נפתח עמוד הטוויטר הרשמי של האתר. בשנת 2022 נפתח עמוד הטיקטוק של האתר.

במרוצת השנים הצטרפו כתבים מתנדבים לאתר, וכיום האתר מופעל בידי כ-20 כתבים. לצד העורך הראשי, אבי, מתפקדים עוד חמישה עורכים שעוזרים בתפעול האתר השוטף ובהבאת תוכן.

## פעילות
מדי שנה מקיים האתר את "המצעד הישראלי של שירי האירוויזיון והקדם אירוויזיון" באזור חודש ספטמבר, בו קוראי האתר מצביעים בין כל שירי האירוויזיון וקדמי האירוויזיון הישראלים לשיר האהוב עליהם. במהלך חג סוכות, מקיים האתר לייב בערוץ היוטיוב ובו הוא מפרסם את תוצאות המצעד.

מדי שנה, בשבוע האירוויזיון בו מתקיימים שני חצאי הגמר ואירוע הגמר, נשלחים מספר כתבים אל המדינה המארחת של התחרות, על מנת לסקר את התחרות משם. החל מ-2022 משלחת מהאתר למדינה המארחת יוצאת באופן קבוע. באירוויזיון 2025 בבזל נשלחו שמונה כתבים מהאתר לסקר את התחרות, ומספר שיא של חמישה מהם קיבלו הכרה מאיגוד השידור האירופי ואיתה גם גישה למרכז העיתונאים ולצפייה בחזרות לעיתונאים בלבד.

ב-26 בספטמבר 2022 פרסם האתר שבשנה החולפת פרסמו באתר כ-1,200 כתבות. במהלך עונת האירוויזיון של 2025, נכתבו באתר כ-1,900 כתבות. במהלך העונה קיבל האתר כ-4 מיליון צפיות מ-1.33 מיליון משתמשים שונים.

## קישורים חיצוניים
* 
* 
* 
* 
* 

## הערות שוליים

2022 09
קטגוריה:ישראל באירוויזיון
קטגוריה:אתרי אינטרנט שהושקו ב-2001
קטגוריה:אתרי חדשות ישראליים
המעשה הטוב של מיקי

**המעשה הטוב של מיקי** (באנגלית: **Mickey's Good Deed**) הוא סרט הנפשה קצר אמריקאי משנת 1932 שהופק על ידי וולט דיסני הפקות והופץ על ידי יונייטד ארטיסטס. הסרט מתרחש בתקופת חג המולד והשפל הגדול שהיה באותו הזמן, והוא מתמקד במעשה הצדקה של מיקי מאוס לשמח משפחה ענייה בחג המולד. הסרט בוים על ידי ברט גילט וכולל מלאכת דיבוב של וולט דיסני ופינטו קולביג. זהו הסרט החמישים בסדרת סרטי "מיקי מאוס" וה-14 שיצא באותה השנה.

הסרט הופץ באופן מוגבל ב-9 בדצמבר 1932 לפני הפצתו הנרחבת ב-17 בדצמבר.

## עלילה
מיקי מאוס מופיע כנגן רחוב שמנגן את "Adeste Fideles"  בצ'לו בעוד פלוטו מיילל. מספר אנשים זורקים מטבעות בספל של מיקי ומיקי מאחל להם חג שמח. אבל כשמיקי הולך לקנות אוכל, הוא מגלה לחרדתו שהכוס שלו מלאה במסמרים, אומים וברגים.

בסופו של דבר, מיקי מגיע לביתה של משפחת חזירים עשירה ומתחיל לנגן בחוץ. בתוך הבית, ילד בשם אדלברט ממשיך לסרב לצעצועים שונים שאביו והמשרת מגישים לו. אדלברט נכנס להתקף זעם, וצועק שהוא רוצה את פלוטו כששמע את הכלב שר בחוץ. המשרת יוצא החוצה ומציע למיקי כסף עבור פלוטו פעם אחר פעם, אבל מיקי מסרב ופלוטו נושך אותו. בעודם בורחים, מיקי מפיל את הצ'לו שלו ומזחלת רתומה לסוס דורסת והורסת אותו.

מיקי ופלוטו נתקלים מאוחר יותר בבית של משפחת חתולים ענייה. אמא יושבת ליד השולחן בוכה ומיקי ופלוטו רואים בתמונה שאב המשפחה (שדומה להפליא לפיט) נמצא בכלא ולאמא אין כסף לאוכל או לצעצועים. נפעם רגשית מהסצנה אשר ראה, מיקי חוזר לבית העשיר ומוכר בעל כורחו את פלוטו. עם הכסף, מיקי קונה צעצועים ומזון למשפחת החתולים ולאימם, שכעת היא נוחרת בעוד הוא חוזר לביתם ומסדר את הסחורה בלבוש סנטה קלאוס. הוא בקושי מצליח לשמור על שקט עד שהוא התגנב מהבית, בדיוק בזמן לראות את החתלתולים מתעוררים ומוצאים את כל הצעצועים שהשאיר. מיקי עוזב מרוצה מכך שעזר למשפחת החתולים לחגוג חג מולד שמח.

בינתיים, בבית העשיר, אדלברט מייסר את פלוטו וקושר חפצים, כולל עוף צלוי, על זנבו של פלוטו תוך כדי שהוא משליך שלל דברים לעבר אביו. האב המתוסכל לבסוף מבקש מהמשרת לזרוק את הכלב כשאדלברט משליך מעץ חג המולד כמו קלע, לפני שהוא מכה את ישבנו של אדלברט. לאחר מכן פלוטו עוקב אחר עקבותיו של מיקי למקום בו הוא מוצא את העכבר הבודד יושב מול מדורה יחד עם בובת שלג בצורת פלוטו. פלוטו מתחפר בשלג ומוציא את ראשו מהחלק העליון של הבובה ומפתיע את מיקי. שני החברים חולקים בשמחה את העוף הצלוי של משפחת החזירים לארוחת חג המולד עם איחודם מחדש.

## דמויות ומדבבים
* מיקי מאוס – וולט דיסני
* פלוטו – פינטו קולביג
* אדלברט – וולט דיסני
* אביו של אדלברט – פינטו קולביג

## הפקה
"המעשה הטוב של מיקי" הוא הסרט המצויר הראשון בסדרת "מיקי מאוס" שפותח עם RCA's Photophone, מערכת השמע המסונכרן המוקדמת בתעשיית הסרטים. בנוסף זה היה סרטו השני של מיקי עם נושא על חג המולד, אחרי הסרט "היתומים של מיקי" משנת 1931.

במהדורות מסוימות במדיה הביתית, הסרט נקרא גם בשמות "הזדמנות המזל של מיקי" (Mickey's Lucky Break) ו"מיקי משחק אותה סנטה" (Mickey Plays Santa).

## קישורים חיצוניים

## הערות שוליים

קטגוריה:סרטי חג המולד
קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:דיסני: סרטי הנפשה
קטגוריה:סרטים באנגלית
קטגוריה:סרטי אנימציה על מוזיקה ומוזיקאים
קטגוריה:סרטי 1932
מירנדה ריי מיו

**מירנדה ריי מיו** (באנגלית: **Miranda Rae Mayo**; נולדה ב-14 באוגוסט 1990) היא שחקנית טלוויזיה אמריקאית. ידועה בעיקר של תפקידה בסדרת הטלוויזיה של NBC, "שיקגו FIRE" בתפקיד סטלה קיד.

## ראשית חייה
ריי מיו נולדה בפרזנו, קליפורניה, שבארצות הברית, לאביה פרדי ביילון ולאמה לינדה, אמה ממוצא פיליפיני-סיני וספרדי, ואביה ממוצא צרפתי, אירי ואינדיאני, כך היא זכתה במראה המיוחד שלה. היא בוגרת תיכון רוזוולט בקליפורניה.

## קריירה
עם סיום התיכון עברה ריי מיו ללוס אנג'לס והחלה לדגמן.

הקריירה הטלוויזיונית שלה החלה בשנת 2011 עם הופעת אורח בסדרה "חוק וסדר: לוס אנג'לס".

בשנת 2013 החלה להופיע בקומדיה הטלוויזיונית "המשחק". ב־2014 היא הצטרפה לאופרת הסבון "ימי חיינו" בתפקיד זואי בראוונינג, היא השתתפה ב-15 פרקים בין 2014 ל-2015.

ב-2015 הופיעה ריי מיו במספר סדרות טלוויזיה: היא הצטרפה בתפקיד אורח לסדרה הפופולרית של ABC "שקרניות קטנות" בעונתה החמישית בתפקיד השפית טליה סנדובל, היא הופיעה בעונה השנייה של סדרת הפשע של HBO "בלש אמיתי", היא הייתה אמורה להופיע בסדרה "הרומן" בכיכובו של ג'ושוע ג'קסון, אך לבסוף הצטרפה לאופרת הסבון "דם ושמן" בתפקיד לייסי בריגס, שם שיחקה יחד עם דון ג'ונסון.

### שיקגו FIRE
בשנת 2016 הצטרפה לסדרה "שיקגו FIRE" בעונתה הרביעית בתפקיד סטלה קיד, כבאית חדשה ומושא אהבתו של סברייד (טיילור קיני). בעונה העשירית הם מתחתנים.

## חיים אישיים
השחקנית בת ה-32 שומרת על פרטיות בחייה, אך ידוע שיצאה בעבר עם השחקן לוק ביינס שהזדהה לאחרונה כהומוסקסואל. היא חובבת ספורט ועוסקת בריצה, רכיבה על אופניים ויוגה. כמו כן היא חובבת מוזיקה, מנגנת על פסנתר, צ'לו ועוסקת בשירה כתחביב.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
סלמה באשה

**סלמה באשה** (בצרפתית: **Selma Bacha**; נולדה ב-9 בנובמבר 2000) היא כדורגלנית צרפתייה, המשחקת בעמדת המגן השמאלי או כשחקנית כנף שמאל במועדון ליון ובנבחרת צרפת.

## ביוגרפיה
### נעוריה ותחילת דרכה
באשה גדלה ברובע גראנג' בלאנש בליון, צרפת. היא ממוצא אלג'יראי ותוניסאי. היא נחשפה לכדורגל על ידי אחיה בגיל ארבע. היא הצטרפה לאקדמיה של ליון בגיל שמונה.

### קריירת מועדונים
היא המשיכה להתקדם בשורות הנוער בליון. בשנת 2013, הופעותיה משכו את תשומת לבה של סוניה בומפסטור, כדורגלנית לשעבר שהייתה אחראית גם על מרכז האימונים של ליון. היא חתמה על חוזה מקצועי עם ליון במהלך עונת 2017–18. באותה עונה, ליון זכתה בליגת האלופות, כשבאשה פתחה בגמר. ליון שחקה גם בגמר ליגת האלופות ב-2019 כשבאשה הופיעה במשחק כמחליף של אז'ני לה סומר, כשנכנסה בדקה ה-82 של המשחק. בגמר ליגת האלופות ב-2022 בו זכתה ליון - באשה בישלה את השער השני לאדה הגרברג.

ב- דצמבר 2024 האריכה באשה את החוזה בליון עד 2029 למרות שמועות שהיא תעבור ליריבה ברצלונה.

## סטטיסטיקות קריירה
### סטטיסטיקות קריירה

### בינלאומי

## תארים
**ליון**
* ליגת האלופות לנשים של אופ"א: 2017–18, 2018–19, 2019–20, 2021–22
* ליגת העל הצרפתית: 2017–18, 2018–19, 2019–20, 2021–22
* הגביע הצרפתי: 2018–19, 2019–20
* אלוף האלופים הצרפתי: 2019, 2022

**צרפת U19**
* אליפות אופ"א לנשים עד גיל 19: 2019

## קישורים חיצוניים

## הערות שוליים

קטגוריה:כדורגלניות צרפתיות
קטגוריה:כדורגלנים צרפתים
קטגוריה:מגנות כדורגל צרפתיות
קטגוריה:מגני כדורגל צרפתים
קטגוריה:כדורגלניות אולימפיק ליון
קטגוריה:כדורגלניות באולימפיאדת פריז (2024)
קטגוריה:ילידות 2000
קטגוריה:צרפתים שנולדו ב-2000
יחסי גואטמלה–סין

**יחסי גואטמלה–סין** הם היחסים הדו-צדדיים בין גואטמלה והרפובליקה העממית של סין.

## סקירה כללית
גואטמלה כוננה יחסים דיפלומטיים עם הרפובליקה של סין בשנת 1931, ומעולם לא כוננה יחסים דיפלומטיים עם הרפובליקה העממית של סין. נכון להיום, העניינים הקשורים בין הרפובליקה העממית של סין לגואטמלה נמצאים בסמכות השיפוט של השגרירות בקוסטה ריקה. בשנת 1952 שלחה ממשלת גואטמלה משלחת לוועידת השלום אסיה-פסיפיק שהתקיימה בבייג'ינג. בינואר 1997, מכיוון שממשלת גואטמלה תמכה בהצטרפות הרפובליקה של סין (טאיוואן) לאו"ם במשך ארבע שנים רצופות, השתמשה סין בכוח הווטו של מועצת הביטחון של האו"ם כדי להתנגד לשלוח 155 משקיפים צבאיים של האו"ם לגואטמלה.

ב-9 בינואר 2015, שר החוץ של גואטמלה קרלוס ראול מוראלס הוביל משלחת להשתתף בפגישת השרים הראשונה של פורום סין-CELAC שהתקיימה בבייג'ינג. בין 21 ל-22 בינואר 2018, סגן שר החוץ של גואטמלה הוביל משלחת להשתתף במפגש השרים השני של פורום סין-CELAC שהתקיים בסנטיאגו, צ'ילה.

במהלך התפרצות מגפת הקורונה בגואטמלה, נשיא גואטמלה אלחנדרו ג'יאמטיי טען כי הרפובליקה העממית של סין הציעה לספק לגואטמלה חיסון נגד COVID-19 מתוצרת סינית, בתקווה שגואטמלה תנתק את הקשרים הדיפלומטיים עם טאיוואן, אך הוא סירב.

## יחסי כלכלה ומסחר
בשנת 2007, קבוצת המסעדות הגואטמלית Cabela פתחה את הסניף הראשון שלה בסין בשנגחאי, אך היא נסגרה ב-2009.

בשנת 2016, נפח הסחר בין המדינות היה בשווי 2.562 מיליארד דולר, מתוכם הייצוא של סין היה 2.31 מיליארד דולר והיבוא היה 252 מיליון דולר, עלייה של 13.5%, 12.4% ו-24.1% משנה לשנה, בהתאמה. מינואר עד יוני 2017, נפח הסחר בין המדינות היה בשווי 945 מיליון דולר, מתוכם סין ייצאה בשווי 889 מיליון דולר וייבאה בשווי 56 מיליון דולר, עלייה משנה לשנה של 21.7%, 6.6% ו-7.4% בהתאמה. סין מייצאת בעיקר פטרוכימיה, טקסטיל, מכונות וציוד ומוצרי מתכת, ומייבאת פירות וסוכר.

## יחסי תרבות
למרות ששתי המדינות לא כוננו יחסים דיפלומטיים, לשתי המדינות עדיין יש חילופי תרבות מסוימים. ב-1956 הסופר הגואטמלי מיגל אנחל אסטוריאס נסע לסין כדי להשתתף בהנצחה של יום השנה ה-20 למותו של הסופר הסיני לו שו'ן. בשנת 2010 השתתפה גואטמלה בתערוכת אקספו 2010 בשאנגחאי והציגה בביתן המשותף של מרכז ודרום אמריקה.

## הערות שוליים

קטגוריה:ערכים ללא קטגוריות פיזיות - יחסי חוץ
The Story

"**The Story**" (בעברית: **הסיפור**) הוא שיר של הזמר-יוצר האמריקאי קונאן גריי. השיר יצא לאור ב-10 בינואר 2020, על ידי ריפבליק רקורדס, כסינגל הרביעי מתוך אלבום האולפן הראשון שלו, *[[Kid Krow]]*. את השיר כתב גריי, והפיק דן ניגרו.

## רקע והוצאה
ב-MTV נכתב כי השיר מבוסס על "כל הדברים הלא הוגנים" שראה וחווה גריי בעולם, החל מבריונות ושנאה עצמית ועד הפחד מלהיות עצמך. בשיר מתייחס גריי למספר מאורעות איתם התמודד עם חבריו בילדותו, בהם "ילד וילדה" שכעת כבר אינם, וכן "ילד וילד" שהיו "החברים הכי טובים, אך תמיד ייחלו להיות יותר מזה".

גריי הוציא לאור את השיר ב-10 בינואר 2020, לצד ההכרזה על שם האלבום, רשימת הרצועות והעטיפה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות.

## ביקורות
מייק ואס מ-*[[Idolator]]* תיאר את השיר כ-"המנון מופשט על מצב העולם, והדרך שבה הוא יכול להיות עם קצת יותר אהבה וקבלה". מקסמיליאן פולו מ-Ones to Watch כתב, "במעבר בין גוף ראשון לשלישי, 'The Story' מתפתח כמו טיול אפל".

## וידאו קליפ
הווידאו קליפ הנלווה לשיר בוים על ידי BRUME ועלה ליוטיוב ב-16 בינואר 2020. בקליפ, משוטט גריי לרקע נוף טבעי. ג'ורדן טילצ'ן מ-MTV כתב כי גריי נראה מיואש וחסר תקווה בקליפ, אולם יודע כי זהו "לא סוף הסיפור".

## מיקומי שיא

## קישורים חיצוניים

## הערות שוליים

קטגוריה:שירי קונאן גריי
קטגוריה:שירים באנגלית
קטגוריה:שירים בהשראת המוות
קטגוריה:סינגלים בהוצאת ריפבליק רקורדס
יחסי ברבדוס–סין

**יחסי ברבדוס–סין** הם היחסים הדו-צדדיים בין ברבדוס והרפובליקה העממית של סין.

## סקירה כללית
לאחר שברבדוס הפכה לעצמאית, היא כוננה יחסים דיפלומטיים עם הרפובליקה של סין ב-1967, אולם היא ניתקה ב-1977 את היחסים עמה. לאחר מכן, ברבדוס כוננה יחסים דיפלומטיים עם הרפובליקה העממית של סין ב-30 במאי 1977. סין העניקה סיוע לברבדוס, כגון סיוע בבניית אצטדיון גארפילד סוברס ועוד. מאז 2004, סין הנפיקה אשרות ADS לאזרחים שרוצים לנסוע לברבדוס. לאחר רעידת האדמה בסצ'ואן ב-2008, ראש ממשלת ברבדוס דייוויד תומפסון הלך לשגרירות סין וחתם במו ידיו על ספר התנחומים. סין וברבדוס הן שתיהן חברות באו"ם, בבנק לפיתוח הקריביים ובקבוצת G77. ב-24 במרץ 2017 חתמו הרפובליקה העממית של סין וברבדוס על הסכם על פטור הדדי לוויזה לדרכונים רגילים, שנכנס לתוקף ב-1 ביוני של אותה שנה.

## יחסי כלכלה ומסחר
בשנת 1999, היצוא של סין לברבדוס הסתכם ב-2.035 מיליון דולר, בעוד שהיצוא של ברבדוס לסין הסתכם ב-13,000 דולר; ב-2005, היצוא של סין לברבדוס הסתכם ב-19.19 מיליון דולר, בעוד שהיצוא של ברבדוס לסין הסתכם ב-211,000 דולר. סין וברבדוס חתמו על הסכם מס ואמנה על קידום הדדי והגנה על השקעות. ממשלת סין היא המרוויחה העיקרית מהבנק לפיתוח הקריביים שבסיסו בברבדוס.

בשנת 2004, כמה מיזמים סיניים החלו להתערב בתעשיית הבנייה בברבדוס, כולל China State Construction Engineering Corporation ו-ChinaDOS Construction Co., Ltd., והשלימו מספר פרויקטי בנייה בברבדוס. באוגוסט 2008, פקידים סיניים ופקידים מברבדוס חתמו על הסכם לשיפור הסחירות של היצוא הקריבי לסין.

## יחסים צבאיים-פוליטיים
באוקטובר 2006, נמצא שממשלת ברבדוס לא חתמה על הסכם סעיף 98 עם צבא ארצות הברית לפטור חיילים אמריקנים מחקירה על ידי בית הדין הפלילי הבינלאומי, ובעקבות כך הוטל עליה סנקציות על ידי ארצות הברית. ממשלת סין סיפקה סיוע כספי לברבדוס. ב-2009 הסכימו היחידות הצבאיות של שתי המדינות לחזק את שיתוף הפעולה הצבאי ביניהם.

## נציגויות דיפלומטיות
* ברבדוס מחזיקה בסין שגרירות בבייג'ינג.
* סין מחזיקה בברבדוס שגרירות בברידג'טאון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
The Loneliest Time

***The Loneliest Time*** הוא אלבום האולפן השישי של הזמרת הקנדית קארלי ריי ג'פסן. האלבום יצא לאור ב-21 באוקטובר 2022 על ידי 604 רקורדס בקנדה, ו-School Boy ואינטרסקופ רקורדס בארצות הברית. מהאלבום יצא הסינגל המוביל "Western Wind", ואחריו יצאו הסינגלים "Beach House", "Talking to Yourself" ו-"The Loneliest Time". במטרה לקדם את האלבום, הודיעה ג'פסן כי תצא לסיבוב הופעות בשם "So Nice", שהחל בספטמבר 2022.

## רקע
במאי 2020 חשפה ג'פסן כי הקליטה אלבום שלם בסגרים של תקופת מגפת הקורונה. בריאיון לגרדיאן סיפרה כי כתבה שירים בזום, יחד עם הפזמונאי טאוויש קרואו, עמו שיתפה פעולה רבות בעבר, בין היתר בכתיבת הסינגל "Call Me Maybe". בריאיון למגזין *Crack* ציינה ג'פסן כי קיבלה השראה לאלבום מסגנונות שונים, בהם פופ משנות ה-80, פולק משנות ה-70, פאנק ודיסקו.

#### רשימות סיכום שנה
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.

## סינגלים
ב-6 במאי 2022 פורסם "Western Wind" כסינגל המוביל. ב-2 באוגוסט החל האלבום להיות זמין להזמנה מראש. הסינגל השני, "Beach House", יצא לאור ב-5 באוגוסט, והסינגל השלישי, "Talking to Yourself", פורסם ב-16 בספטמבר.

## רשימת רצועות

## קישורים חיצוניים

## הערות שוליים

קטגוריה:אלבומי קארלי ריי ג'פסן
קטגוריה:אלבומים באנגלית
קטגוריה:אלבומי חברת אינטרסקופ רקורדס
קטגוריה:אלבומי חברת סקולבוי רקורדס
הצוללות מסדרה 094

**דגם 094** (קוד דיווח נאט"ו: **סדרה [[שושלת ג'ין (265–420)|ג'ין]]**) היא סדרת צוללות טילים בליסטיים שפותחה על ידי סין עבור כוח הצוללות של חיל הים של צבא השחרור העממי. דגם 094 יורש את הצוללות מסדרה 092 וקודם לצוללות מסדרה 096 שנמצאות בפיתוח.

## רקע
ה-094 זוהתה לראשונה בשנת 2006 בתמונות לוויין מסחריות של בסיס הצוללות שיאופינגדאו. שתי צוללות מסדרה 094 נצפו במספנת בוהאי במאי 2007, אם כי לא היה ברור אם אלה כללו את זו שזוהתה ב-2006.

צוללת אחת הייתה מבצעית ב-2010, 3 ב-2013, 4 ב-2015, וייתכן 6 ב-2020.

סין מעוניינת להגביר את יכולות הטילים הבליסטיים הבין יבשתיים שלה עם באמצעות צוללות טילים בליסטיים וזאת על מנת לשפר את כוח ההרתעה הגרעיני שלה. סיורי הרתעה גרעיניים החלו בדצמבר 2015.

## תיאור
התכנון של דגם 094 מבוסס כנראה על צוללת תקיפה גרעינית מסוג 093. הצוללות מהסדרה חמושות ב-12 טילי JL-2, כל אחת עם טווח מוערך של 7,400 קילומטרים. כל טיל נושא ראש נפץ אחד. ה-094 בשילוב JL-2 מהווים את ההתרעה הגרעינית הימית הראשונה של סין.

דגם 094 רועש יותר מצוללות עכשוויות. בשנת 2004, חוקר סיני דיווח כי לצוללות מהסדרה יש חתימה אקוסטית של 120 דציבלים, הדומה לצוללות מסדרת לוס אנג'לס.

## לקריאה נוספת

* 


## קישורים חיצוניים

## הערות שוליים

קטגוריה:צוללות גרעיניות
קטגוריה:צוללות טילים בליסטיים
קטגוריה:דגמי צוללות
קטגוריה:אוניות חיל הים של צבא השחרור העממי
Broken Tour

**Broken Tour** הוא סיבוב ההופעות הראשון של הזמרת-יוצרת הגרמנייה קים פטרס, שנועד לעזור בקידום אלבום הבכורה שלה, *[[Clarity (אלבום)|Clarity]]* (2019). סיבוב ההופעות הוכרז על ידי פטרס באמצעות חשבונות המדיה החברתית שלה ב-30 באפריל 2019. הוא התחיל ב-11 ביוני 2019 בנאשוויל, ארצות הברית והסתיים ב-4 בספטמבר 2019 בקלן, גרמניה.

## רקע ופיתוח
כאשר הוכרז ב-30 באפריל 2019, סיבוב ההופעות היה אמור לכלול עשר הופעות באמריקה הצפונית ביוני ולהסתיים ב-26 ביוני 2019 בסן פרנסיסקו, ארצות הברית. בהתחלה סיבוב ההופעות נחשב כאמצעי לקידום המכירות של הסינגל "Broken" של פטרס, כיוון שאלבום הבכורה שלה עדיין לא הוכרז רשמית.

ב-2 במאי 2019 הוכרזו הופעות נוספות בסן פרנסיסקו ובלוס אנג'לס. למחרת, חשפה פטרס ששתי ההופעות בלוס אנג'לס כמו גם ההופעות בניו יורק ובשיקגו עשו סולד אאוט. ב-7 במאי 2019, שבוע לאחר ההכרזה הראשונית על סיבוב ההופעות, כל ההופעות למעט אטלנטה, וושינגטון די. סי. וההופעה שנוספה בסן פרנסיסקו עשו סולד אאוט.

ב-13 במאי 2019 הודיעה פטרס שנוסף לג אירופאי במסגרת סיבוב ההופעות, הכולל הופעות נוספות בממלכה המאוחדת, צרפת, הולנד וגרמניה. לפיכך, סיבוב ההופעות כלל 20 הופעות, ביניהן 17 הופעות סולו וכן 3 הופעות בפסטיבל בממלכה המאוחדת ב-23, 24 ו-25 באוגוסט 2019. עקב הביקוש הרב נאלצו לשדרג מספר מקומות ללג האירופאי.

ב-31 במאי 2019 חשפה פטרס שהחזרות לסיבוב ההופעות החלו.

## רשימת השירים
רשימת השירים שלהלן מייצגת את הלג האירופאי של סיבוב ההופעות ואת ההופעה ב-4 בספטמבר 2019. כיוון שסיבוב ההופעות החל לפני שכל השירים מ-*[[Clarity (אלבום)|Clarity]]* יצאו לאור ברחבי העולם, רשימת השירים השתנתה מאוד במשך סיבוב ההופעות. שמות השירים מותאמים מספוטיפיי.

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-2019
קטגוריה:סיבובי הופעות של קים פטרס
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בצרפת
ז'אן-פייר לאו

**ז'אן-פייר לאו** (בצרפתית: **Jean-Pierre Léaud**; נולד ב-28 במאי 1944) הוא שחקן קולנוע צרפתי, מגדולי שחקני הגל החדש הצרפתי. נודע בעיקר בשל גילום דמותו של אנטואן דואנל  בסרטיו של פרנסואה טריפו.

## ביוגרפיה
לאו נולד בפריז ב-28 במאי 1944. אמו, ז'קלין פוארו , הייתה שחקנית, ואביו, פייר לאו, עבד כתסריטאי. ז'אן-פייר למד בפנימייה בבלואה והיה תלמיד מרדן ובלתי ממושמע.

בגיל 13 החל את קריירת המשחק שלו בגילום תפקיד שולי בסרט "!La Tour, prends garde"  בבימויו של ז'ורז' למפן . שנה לאחר מכן ביצע את פריצת הדרך בקריירה שלו כשגילם את דמותו של אנטואן דואנל בסרט "400 המלקות". במהלך צילומי הסרט התפתחה מערכת יחסים חמה בין טריפו ולאו, ולאחר שלאו הסתכסך עם הוריו והושעה מבית ספרו, טריפו פרש עליו את חסותו.
[שמאל|ממוזער|250px|לאו בסצנה מתוך הסרט "[Porcile"  בבימויו של פייר פאולו פאזוליני]]
לאו גילם את דמותו של דואנל בארבעה סרטים נוספים של טריפו - "אנטואן וקולט"  (1962), "נשיקות גנובות"  (1968), "תרגיל בנישואין" (1970) ו"אהבה במנוסה" (1979). בנוסף גילם דמויות אחרות בסרטים "Les Deux Anglaises et le Continent"  (1971) ו"לילה אמריקאי" (1973) שביים טריפו.

לאו שיתף פעולה רבות עם ז'אן-לוק גודאר, ושיחק בשמונה מסרטיו. עבד גם עם ז'אק ריווט, אקי קאוריסמקי, אוליבייה אסאיאס, אנייס ורדה, ז'אן קוקטו, ברנרדו ברטולוצ'י, פייר פאולו פאזוליני ועוד.

במרץ 1966 זכה לאו בפרס דוב הכסף לשחקן הטוב ביותר בפסטיבל הסרטים הבין-לאומי בברלין על הופעתו בסרט "גברי, נשי" של גודאר. בשנת 1988 היה מועמד לפרס סזאר לשחקן המשנה הטוב ביותר על הופעתו בסרט "Les Keufs" , ובשנת 2000 זכה בפרס סזאר למפעל חיים. בשנת 2016 זכה בפרס דקל הזהב על מפעל חיים בפסטיבל הקולנוע בקאן.

## פילמוגרפיה נבחרת

## קישורים חיצוניים

* 
## הערות שוליים

קטגוריה:שחקני קולנוע וטלוויזיה צרפתים
קטגוריה:שחקנים ילדים צרפתים
קטגוריה:זוכי פרס סזאר
קטגוריה:זוכי פרס לומייר
קטגוריה:צרפתים שנולדו ב-1944
סולומון מינור

**הרב שלמה זלקינד קושלביץ' מן ההר** (ברוסית: **Зе́лик Ку́шелевич Мино́р**; גם **זליג קושלביץ**', **זלקינד קושלביץ**, ו**שלמה אלכסייביץ' מינור**, ברוסית: **Зе́лиг Ку́шелевич**, **За́лкинд Ку́шелевич**, **Соломо́н Алексе́евич Минор**; ה'תקפ"ט, רומני – 8 בינואר 1900, וילנה) היה רב העדה של מוסקבה. עמד בראש הקהילה היהודית במוסקבה מ-1869 עד ל-23 ביולי 1892, היסטוריון, עיתונאי בתחומי פובליציסטיקה, איש ההשכלה.

## ביוגרפיה
זליק (זלקינד) מינור נולד במשפחה מרובת ילדים של קושל מובשביץ' מינור (1805–?) וזלדה זלקינדובנה מינור (1805–?). בוגר הסמינר הרבני של וילנה.

בשנת 1869 הנהלת הקהילה היהודית במוסקבה הזמינה את זליק מינור ממינסק לתפקיד רב העדה של מוסקבה. בית הכנסת הכוראלי הפך למרכז החיים הרוחניים והחברתיים של יהודי מוסקבה. נאומיו של מינור משכו את תשומת לבם של בני דורו, שכן הם שיקפו את הלך הרוח של האינטליגנציה היהודית ובעיקר הצעירים היהודיים ששאפו להיות אזרחים מן המניין של רוסיה. מתחילת שנות השבעים של המאה ה-19 הדרשה נערכה ברוסית. תושבי מוסקבה לא יהודיים שהתעניינו במנהגים יהודים, גם כן ביקרו בבית הכנסת. לב טולסטוי ביקר בו מספר פעמים וגם לקח שיעורים מהרב מינור ללימוד השפה העברית.

ב-1871 פנה למושל הכללי של מוסקבה בבקשת פתיחת תלמוד תורה בעיר. הפנייה נענתה בחיוב וב-8 באוקטובר 1871 נפתח המוסד בו חוץ מלימודי דת לימדו גם את השפה הרוסית, חשבון, גאוגרפיה, היסטוריה רוסית, קליגרפיה וזמרה.

שנה בדיוק לאחר מכן, ב-8 באוקטובר 1872, התקיימה בבית הכנסת הכוראלי חנוכת בית הספר היהודי המקצועי, שנקרא לימים על שמו של אלכסנדר השני. בהמשך, לקראת סוף שנות השמונים של המאה ה-19 משטר הצאר מתחיל לנקוט מדיניות של רדיפת יהודים. ב-23 ביולי 1892 המבנה החדש של בית הכנסת במוסקבה נאטם. בעקבות כך שלחו הרב מינור וראש הקהילה שניידר תלונה לסנקט פטרבורג. בתגובה, בצו מלכותי מ-23 בספטמבר באותה השנה גירש אלכסנדר השלישי את שני המתלוננים ממוסקבה לתחום המושב עם איסור בעתיד לעזבו. הרב זליק מינור נאלץ לעזוב לווילנה, שם גם נפטר בגלותו.

## משפחתו
* אשתו (מאז 10 בנובמבר 1854) – מוסיה-רוחה בת אליהו (מושה אלבנה) מינור (1831–?).
** בניו – אלעזר, נוירופתולוג; יוסף, מהפכן נארודניק, בהמשך חבר במפלגה הסוציאל-רבולוציונרית; משה (1861–1932).
** בנותיו – בלה (איזבלה) (1869, מינסק–?), ב-1894 נישאה לרופא השיניים אליעזר-חיים (איליה אוסיפוביץ') גאברונסקי (1870–1940), אחיינו של סוחר התה דוד ויסוצקי, אחיו של הבמאי אלכסנדר גאברונסקי והפילוסוף הנאו-קנטיאני דמיטרי גאברונסקי. יצאה עם בעלה לגלות בפריז; זלדה (אלכסנדרה) (1871–?), אשתו (מאז 1894) של המהנדס-טכנולוג אייזק זייליקוביץ' דוקלסקי, בוגר המכללה המוסקבאית הטכנית האימפריאלית בשנת 1892; חיה (1860–?); מריה (בנישואים הראשונים קיבלה שם משפחה קורנבליט, בשניים – רגירר 1866–?), נישאה (1895) למהנדס התהליך הצבאי ישראל איליץ' רג'יר, גם הוא בוגר המכללה, התגוררה בקייב (בנם הוא יבסיי איזראילביץ' רגירר, 1904–1968, מהנדס וחוקר כימי).

## קישורים חיצוניים

* 

## הערות שוליים

קטגוריה:מוסקבה: רבנים
קטגוריה:רוסים שנולדו ב-1829
קטגוריה:רוסים שנפטרו ב-1900
The Car

**The Car** הוא אלבום האולפן השביעי של להקת האינדי רוק הבריטית ארקטיק מאנקיז.

## רשימת רצועות

כל השירים נכתבו על ידי סולן הלהקה, אלכס טרנר ( ברצועה 3 ו-9 בשיתוף טום ראולי, ברצועה 4 בשיתוף ג’יימי קוק)

## קישורים חיצוניים

## הערות שוליים

קטגוריה:אלבומי ארקטיק מאנקיז
קטגוריה:אלבומים באנגלית
אליזבת, נסיכת טורן וטקסיס

**אליזבת, נסיכת טורן וטקסיס** (בגרמנית: **Elisabeth Maria Maximiliana von Thurn und Taxis**; 28 במאי 1860 – 7 בפברואר 1881) הייתה אשתו של מיגל, דוכס ברגנסה.

## ביוגרפיה
אליזבת נולדה ב-28 במאי 1860 בדרזדן, והייתה הילדה השנייה של מקסימיליאן אנטון, נסיך הכתר של טורן וטקסיס והלנה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה ואחותה של הקיסרית סיסי, אשתו של פרנץ יוזף, קיסר אוסטריה.
[ממוזער|402x402 פיקסלים|ימין| אליזבת עם בעלה [מיגל, דוכס ברגנסה, סוף שנות ה-70]]
ממוזער|אליזבת עם אחותה הגדולה, לואיזה.
אליזבת התחתנה עם מיגל, דוכס ברגנסה, בנו של מיגל הראשון, מלך פורטוגל ואדליידה מלוונשטיין-ורטהיים-רוזנברג ב-17 באוקטובר 1877 ברגנסבורג, ממלכת בוואריה.

בני הזוג עברו לאוסטריה, שם ב-22 בספטמבר 1878 נולד בנה הראשון, מיגל מקסימיליאנו, ברייצנאו אן דר רקס. לאחר לידה זו החל מצבה הבריאותי של אליזבת להידרדר. אליזבת מתה בגיל 20 באודנבורג זמן קצר לאחר לידת בתה השלישית, מריה תרזה.

אמה של אליזבת, הלנה, פרשה לאחר מותה יותר ויותר מהחיים הציבוריים. בעלה מיגל התחתן בסופו של דבר בשנית ב-8 בנובמבר 1893 בקליינהאובך עם מריה תרזה, נסיכת לוונשטיין-ורטהיים-רוזנברג.

## משפחתה
ב-17 באוקטובר 1877 התחתנה אליזבת עם מיגל, דוכס ברגנסה, ממנו נולדו לה שלושה ילדים:
* הנסיך מיגל, דוכס ויזאו (1878–1923), התחתן עם אניטה סטיוארט. 
* פרנסיסקו ז'ואאו, נסיך ברגנסה (1879–1919). 
* מריה תרזה, נסיכת ברגנסה (1881–1945), התחתנה עם קרל לודוויג, נסיך טורן וטקסיס.

## אילן יוחסין

## קישורים חיצוניים

## הערות שוליים

קטגוריה:נסיכות גרמניות
קטגוריה:גרמנים שנולדו ב-1860
קטגוריה:ילידות 1860
קטגוריה:גרמנים שנפטרו ב-1881
קטגוריה:נפטרות ב-1881
דני גריפין

**דניאל פטריק גריפין** (באנגלית: **Daniel Patrick Griffin**; נולד ב-2 ביולי 1997), ובשמו המוכר **דני גריפין** (**Danny Griffin**), הוא שחקן קולנוע וטלוויזיה ודוגמן בריטי, הידוע בעיקר בזכות תפקידו כסקאי בסדרה "גורל: סאגת ווינX".

## ביוגרפיה
גריפין נולד ברובע קנזינגטון וצ'לסי שבלונדון, אנגליה, וגדל במחוז קורנוול הממוקם בדרום-מערב אנגליה, בחווה נידחת עם הוריו וארבע אחיותיו. בגיל 17 חזר ללונדון כדי ללמוד משחק.

בשנת 2014 החל גריפין את קריירת המשחק שלו על הבמה, כשהשתתף בהצגה "The Railway Children" בתיאטרון קינגס קרוס בלונדון. בהמשך עבר להופיע בקולנוע ובטלוויזיה, כשבשנת 2017 גילם תפקיד אורח בפרק בסדרה "זואי ורייבן" המשודרת בנטפליקס.

בשנת 2018 הופיע בסרט לחג המולד "Surviving Christmas with the Relatives"  והתארח בסדרה "So Awkward"  של רשת BBC.

בשנת 2019 הופיע בסרט הדרמה "הג'נטלמנים" בבימויו של גאי ריצ'י, בו גילם את דמותו של אסלן.

בשנת 2020 הופיע במותחן הנעורים "סוגרות חשבונות"  של רשת BBC, המשודרת בנטפליקס, בו גילם את דמותו של שיין.

בשנת 2021 גילם את דמותו של סקאי, אחת הדמויות הראשיות בסדרת הדרמה "גורל: סאגת ווינX" מבית נטפליקס, עיבוד לייב-אקשן לסדרה המונפשת "מועדון ווינX".

## חיים אישיים
במהלך צילומי הסדרה ״ווינקס״ הכיר את השחקנית אביגיל קוון, הם נהפכו לזוג ולאחר כשנה וחצי נפרדו.

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:דוגמנים בריטים
קטגוריה:לונדון: אישים
קטגוריה:שחקני קולנוע וטלוויזיה בריטים
קטגוריה:בריטים שנולדו ב-1997
היום תאמצנו

**היום תאמצנו** הוא פיוט קדום מסוג "עושה השלום", שמחברו אינו ידוע. הפיוט נאמר בקהילות יהודיות רבות בתפילת מוסף של ראש השנה ויום הכיפורים.

בעת אמירתו, נהוג לפתוח את ארון הקודש.

## מבנה הפיוט
הפיוט הוא למעשה ליטאניה פשוטה למדי. כל שורה מהפיוט פותחת במלה "היום" ואחריה פועל עתידי בנוכח הכולל כינוי - "תאמצנו", "תברכנו" וכדומה.

בנוסח עדות המזרח ובנוסח איטליה הפיוט כולל את כל אותיות האלף בית, כאשר ישנם הבדלים קלים בין הסידורים.  

בסדר רב עמרם גאון הפיוט כולל את האותיות א עד כ (11 שורות). אך בקרב קהילות אשכנז הפיוט כולל שבע שורות בלבד - האותיות א עד ד ושלוש שורות נוספות.

בסיום הפיוט נאמרת תפילה הכוללת בקשות על בנין בית המקדש ועוד:

שולמית אליצור מעירה כי ייתכן שמקורה של תפילה זו, הוא במנהג קדום לפיו הזכירו את ירושלים ובנין בית המקדש, בסיומם של טקסי מצווה ותפילות.

## בליטורגיה
בנוסח הספרדים, אומרים את הפיוט בחזרת הש"ץ של כל אחת מתפילות היום של ראש השנה ויום הכיפורים, אך בנוסח אשכנז (המזרחי) ובנוסח ספרד אומרים אותו רק בתפילת המוסף של ימים אלו.

הפיוט נאמר בתוך ברכת שים שלום קודם סיום הברכה.

בנוסח איטליה, הפיוט נאמר בתפילת מוסף של יום הכיפורים ושל היום האחרון בכל אחד מן המועדים. בתקופה קדומה, נאמר הפיוט לפני חתימת ברכת שים שלום, אך בתקופה המודרנית נוהגים לאומרו אחרי חתימת הברכה וסיום חזרת הש"ץ לפני קדיש שלם.

### ניגון
קהילות רבות נהגו לנגן בפיוט זה. בחסידות חב"ד שרים את מילות הפיוט על ניגון ההקפות של רבי לוי יצחק שניאורסון על פי מה שהונהג בבית המדרש של הרבי מליובאוויטש.

## לקריאה נוספת
* שולמית אליצור, כהיום הזה בירושלים: למקורה, לתפוצתה ולגלגוליה של תפילה לסיום טקסים, **[[תרביץ]]**, פה-ב, האוניברסיטה העברית בירושלים, המכון למדעי היהדות, תשע"ח, עמ' 293–307

## קישורים חיצוניים

* 
* שרה פרידלנד בן-ארזה, היום תאמצנו - עיון בפיוט, באתר הפיוט והתפילה
* איתי מרינברג
* 
* 

## הערות שוליים

קטגוריה:פיוטי ראש השנה
קטגוריה:יצירות שמחברן אינו ידוע
קטגוריה:פיוטי יום הכיפורים
קטגוריה:יצירות עם אקרוסטיכון
שירלי קארי

**שירלי קארי** (באנגלית: **Shirley Curry**; נולדה ב-2 באפריל 1936), הידועה גם בכינויה **Skyrim Grandma** (סבתת הסקיירים), היא יוטיוברית וגיימרית אמריקאית.

## ביוגרפיה
קארי עבדה למחייתה כמזכירה בבית חרושת לממתקים. במשך כמה שנים היא הייתה גם שותפה במחלקה לבגדי נשים של רשת קמארט (Kmart) האמריקאית עד שפרשה לגמלאות בשנת 1991 בגיל 55.

קארי נכנסה אל תחום הגיימינג לאחר שבנה לימד אותה כיצד לשחק במשחק הווידאו Civilization II שיצא בשנת 1996.

בשנת 2011 היא הצטרפה ליוטיוב כדי לעקוב אחרי ערוצי גיימינג, וב-2015 היא העלתה את סרטון הווידאו הראשון שלה בו היא משחקת ב-Skyrim. עד 2020 היו לה יותר מ-900 אלף מנויים ביוטיוב.
עוקביה פתחו עצומה באינטרנט במטרה לכלול אותה במשחק הבא של הסדרה, והחברה שיצרה את המשחק הבטיחה לכלול אותה כדמות במשחק The Elder Scrolls VI.

בשנת 2022 קארי לקתה בשבץ מוחי בזמן שישנה וזיכרונה נפגע. לאחר שהדבר פורסם רבים ממעריציה התאחדו ואיחלו לה שתהיה בריאה, והחברה שפתחה את המשחק שלחה לה זר פרחים.

ב-22 בספטמבר 2024 הודיעה על פרישתה.

## חיים אישיים
קארי אם לארבעה ילדים, סבתא לתשעה נכדים, וסבתא רבתא לשלושה נינים.

## קישורים חיצוניים

* שירלי קארי, באתר יוטיוב
* 

קטגוריה:יוטיוברים אמריקאים
קטגוריה:יוטיובריות אמריקאיות
קטגוריה:אמריקאים שנולדו ב-1936
קטגוריה:אמריקאיות שנולדו ב-1936
לימבו (אלבום)

"**לימבו**" הוא אלבום האולפן הרביעי של זמרת הרוק תמר אייזנמן. את האלבום הוציאה לאור בשנת 2015 חברת התקליטים NMC. זהו האלבום הראשון של אייזנמן שמושר בשפה העברית. האלבום הבא שלה בשפה זו הוא "רמטכ"לים". בנוסף ליציאתו לשירותי הסטרימינג השונים, כמו ספוטיפיי ואפל מיוזיק, פורסם גם בפורמט תקליטור בקטלוג 00224822NMC.

## רשימת רצועות

## קישורים חיצוניים

## הערות שוליים

קטגוריה:אלבומי תמר אייזנמן
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
מסיבת החוף

**מסיבת החוף** (באנגלית: **The Beach Party**) הוא סרט הנפשה קצר אמריקאי של מיקי מאוס משנת 1931 בבימויו של ברט גילט. זהו הסרט הקצר ה-34 בסדרת סרטי "מיקי מאוס" והעשירי שיצא באותה השנה. עלילת הסרט עוקבת אחר מיקי וחבריו שהולכים ליום כיף בחוף הים עד שהם נתקלים בתקלה בלתי צפויה שפלוטו שולה מהים.

## עלילה
לחוף הים הוראס הורסקולר וקלרבל הפרה מגיעים בבגדי ים כשהראשון מעשן סיגר, אחריהם מגיע פלוטו הנושא בפיו סלסלה ובזנבו קנקן קפה. מיד מגיעה מיני מאוס עם שמלת מלמלה גדולה המתגלה כשמשייה הנשואה על ידי מיקי מאוס.

החבורה מגיעה והוראס מבצע זינוק לא מוצלח אל הים בעוד מיקי מנפח גלגל ים בעזרת פלוטו כמשאבה. מיקי ממהר להיכנס לים עם הגלגל אך פלוטו נרתע מהמים, בדיוק כמו קלרבל אשר גל גדול נשטף עליה ומיקי שרואה זאת משליך אליה את הגלגל. בינתיים מיני מארגנת את הפיקניק והוראס מזנק בשנית, בל שוב הוא נכשל. קלרבל צפה על הגלגל ומאבדת את החלק התחתון של בגד הים שלה אשר בתוכו מיקי נתקע. קלרבל רואה את הבגד שלה זז וחובטת בו עם מקל ומגלה בתוכו את מיקי.

לאחר התכתשות קצרה של פלוטו עם סרטן, מיני וקלרבל קוראים לשאר שהארוחה מוכנה. החבורה מתיישבת לאכול בננות, זיתים, תירס, אבטיח ולפלוטו מיקי משליך חתיכת בשר עוף ושורת נקניקים. אך הנקניקים נכנסים לתוך המים ופלוטו, שחשב שהוציא אותם, הוציא במקום זרוע של תמנון. התמנון הזועם דולק אחר פלוטו עד שהשניים מגיעים אל שאר החבורה הנמלטת באימה. מיקי בא לעזרת פלוטו האומלל, שנמצא מתחת לשמיכת הפיקניק, ומשליך צלחות לעבר התמנון שתופס את כולם בזרועותיו הרבות ומשליך אותם חזרה על מיקי. מיני משליכה עליו קערת רוטב שגם אותה הוא תופס ומשליך על פרצופו של הוראס. קלרבל מתחילה ליירט על התמנון זיתים לצידו של הוראס שאוכל פלח אבטיח ויורה את הגרעינים לעברו, מה שאכן גורם לתמנון להסתתר מאחורי סלע.

לטקטיקה הבאה החבורה יורה על התמנון צנצנות של זיתים באמצעות שמיקי שם אותם בגרונה של קלרבל, מיני דוחפת אותם פנימה על ידי משוט והוראס מטיס אותם בכך שהוא בועט בקלרבל. הצנצנות אכן עפות לכיוונו של התמנון אך הן מתנפצות על הסלע בעוד התמנון לועג להם. מיקי אז משליך לעברו עוגן המחובר לחבל אשר כובל את התמנון אליו ושוקע יחד איתו למעמקים. החבורה מריעה בניצחון תוך כדי שפלוטו מגיח מתחת לשמיכת הפיקניק כשעל ראשו קנקן הקפה.

## דמויות ומדבבים
* מיקי מאוס – וולט דיסני
* מיני מאוס – מרסלייט גארנר
* פלוטו – פינטו קולביג
* קלרבל הפרה
* הוראס הורסקולר

## טריוויה
* גבותיו של מיקי בסרט זה נעלמו.
* סרט זה מוצג כחלק מהמיני-משחק של הממלכה הקלאסית במשחק הווידאו Kingdom Hearts III.

## קישורים חיצוניים

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
תיאו גרהאם

**תיאו פריס לי גרהאם** (באנגלית: **Theo Farris Lee Graham**; נולד ב-20 ביוני 1997) הוא שחקן בריטי. הוא התפרסם בזכות תפקידו כהאנטר מקווין באופרת הסבון "הוליאוקס"  של ערוץ E4, עבורו זכה והיה מועמד לפרסים בטקס פרסי אופרות הסבון הבריטיים.

## ביוגרפיה
גרהאם נולד במנצ'סטר, הממלכה המאוחדת. בצעירותו למד בתיכון הרומי-קתולי סנט פטרוס ולמד בהרחבה את מקצוע אמנויות הבמה במנצ'סטר קולג', במסגרת תעודת סיום התיכון שלו מטעם ה-BTEC הבריטי.

## קריירה
בתחילת הקריירה שלו התארח גרהאם באופרת הסבון הרפואית "Doctors"  בערוץ BBC One, בתפקיד וייד בנטון בפרק בשנת 2015, ובתפקיד בארני טרנר בחמישה פרקים בשנת 2016.

בין השנים 2016 ל-2018 כיכב באופרת הסבון הבריטית "הוליאוקס"  של ערוץ E4, בתפקיד האנטר מקווין. עבור תפקיד זה הוא זה בפרס "הצמד הטוב ביותר על המסך" בטקס פרסי אופרות הסבון הבריטיים לשנת 2018, יחד עם השחקן האנגלי מאליק תומפסון-דווייר , ובמועמדות בקטגוריית השחקן הטוב ביותר.

בשנת 2016 הופיע גרהאם בתפקידים משניים במיני-סדרה "Brief Encounters" של רשת ITV ובשנת 2019 בסדרה "Clink" של ערוץ 5Star.

בשנת 2021 גילם את דמותו של דיין בסדרת הדרמה "גורל: סאגת ווינX" מבית נטפליקס, עיבוד לייב-אקשן לסדרה המונפשת "מועדון ווינX".

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:מנצ'סטר: אישים
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1997
פסגת פרגרינוס

**פסגת פרגרינוס** (באנגלית: **Peregrinus Peak**) היא פסגה באזור חוף פאלייר, של ארץ פאלמר, שבמרכז חצי האי האנטארקטי, שבאנטארקטיקה.

פסגת פרגרינוס ממוקמת לאורך הגדה הצפונית של קרחון איירי;

פסגת פרגרינוס ממוקמת 6 קילומטרים דרום-מזרחית מהר טימוסתנס;

גובהה של הפסגה 1,915 מטרים מעל פני הים.

## היסטוריה
### גילוי ומיפוי הפסגה

פסגת פרגרינוס התגלתה ב-27 בנובמבר 1947 בצילום אוויר שבוצע על ידי משלחת רון לחקר אנטארקטיקה (Ronne Antarctic Research Expedition (בראשי תיבות: RARE);

אזור הפסגה מופה בדצמבר 1958, על ידי סקר שטחי חסות איי פוקלנד (Falkland Islands Dependencies Survey (בראשי תיבות: FIDS)).

### מקור השם

שמה של הפסגה ניתן לה על ידי הוועדה המייעצת לשמות אנטארקטיים של בריטניה (The UK Antarctic Place-Names Committee (בראשי תיבות: UK-APC)).

הפסגה נקראת על שמו של פטרוס פרגרינוס (Petrus Peregrinus)- מתמטיקאי, פיזיקאי וחוקר מגנטיות צרפתי שחי ופעל בשנת 1269 לערך.

פרגרינוס
פרגרינוס
אברהם סתהון

הרב **אברהם סתהון** (תצ"ה, 1735, בערך – תקע"ו, 1816) היה ראב"ד וראש הרבנים בעיר חלב שבסוריה. נחשב לאבי משפחת סתהון בחלב.

## ביוגרפיה
נולד בסביבות שנת תצ"ה (1735) לרב שלמה סתהון.
בצעירותו למד אצל הרב יצחק ברכה מחבר הספר 'בירך יצחק', ממנו קיבל את דרך הפלפול בהלכה.

אחר נישואיו סירב להתפרנס מלימוד תורה (למרות מנהג החכמים שבאותו דור להסתמך על קבלת מלגות המיועדות לתלמידי חכמים), ועסק לפרנסתו יום אחד בשבוע, ובשאר הימים עסק בתורה. עם השנים הצליח בעסקיו והתעשר, ובשנת תקס"ב זנח את מסחרו והקדיש את כל עתותיו ללימוד תורה עד לפטירתו. על תקופתו האחרונה כתב נכדו הרב משה סתהון כי .

לצד גדלותו בתורה היה בקי גם בחכמות כלליות, ובפרט באסטרונומיה וחשבון. כמו כן נודע כמשורר פורה שכתב שירים ופזמונים רבים, אך רובם לא שרדו.

מונה לשמש כדיין בבית הדין של קהילת ארם צובא תחת הראב"ד רבי יצחק הררי, ולצד הדיינים האחרים רבי אליהו שמאע הלוי ורבי ישראל ששון. בשנת תקס"ט (בערך) כאשר עלה הרב הררי לארץ ישראל מונה תחתיו רבי אליהו שאמע, ועם הסתלקותו של האחרון בשנת תקע"ד מונה הרב סתהון לשמש כראב"ד ורבה הראשי של ארם צובא, עד לפטירתו.

נפטר בי"ד כסלו תקע"ו. נוסח מצבת קבורתו נוסח על פי הוראתו: "מצבת קבורת נבזה וחדל אישים, יודע מרת נפשו, איש צעיר ושמו אברהם בכה"ר שלמה סתהון. תנצב"ה". בניו הידועים לנו הם רבי יוסף ורבי עזרא.

אחריו שימש הרב אברהם ענתיבי כרבה הראשי של העיר. חתנו הוא רבי יצחק עטייה.

## חיבוריו
* **מלל לאברהם** – ספר דרשותיו המפורסם, ובו גם הספדים על פטירת חכמים שונים בני דורו, בהם: החיד"א (דרוש כג), רבי יום טוב אלגאזי (דרוש כד), רבי חיים עטייה ורבי חיים מודעי (דרוש ה) רבי יצחק הררי (דרוש ז), רבי רפאל שלמה לניאדו (1793) (דרוש יב), רבי יהודה קצין (דרוש יג), ועוד. נדפס בליוורנו בשנת תר"ח, ובמהדורה חדשה בירושלים תשמ"א על ידי מכון הכתב.
* **דלי בפסקיא** – שאלות ותשובות על חלק חושן משפט. חיבור זה היה מצוי בידי חכמי דורו שכינוהו בשם 'מי ימלל'. במשך השנים היה נחשב כאבוד, עד שנמצא והודפס על ידי מוזיאון למורשת יהדות סוריה (תשע"ו).
* **מלל לאברהם** – שאלות ותשובות בארבעת חלקי השולחן ערוך. הוצאת מכון אהבת שלום, תשע"ו. בספר נושא ונותן המחבר עם חכמי עירו, כמו רבי אליהו שאמע הלוי, רבי אפרים לניאדו, רבי משה סוויד, רבי אברהם ענתיבי, ועוד.

## ראו גם
*  (פירושונים) - לרבות רבנים נוספים ממשפחת סתהון.

## לקריאה נוספת
* שו"ת מלל לאברהם, הוצאת מכון אהבת שלום (ירושלים, תשע"ו), מבוא.
* שו"ת דלי בפסקיא חלק חושן משפט לרבי אברהם סתהון, הוצאת מוזיאון למורשת יהדות סוריה (תשע"ו), מבוא.

## קישורים חיצוניים
* 
* 
* 

## הערות שוליים

קטגוריה:נפטרים ב-1815
קטגוריה:רבני ארם צובא
קטגוריה:מחברי ספרי שו"ת
קטגוריה:דיינים
קטגוריה:מחברי ספרי דרוש
מנשה סתהון

הרב **מנשה מטלוב סתהון** (? – כ"ד באלול ה'תרל"ו, 13 בספטמבר 1876) כיהן כרב בעיר חלב וכרבה הראשי של צפת.

## ביוגרפיה
נולד לרב מטלוב מנשה סתהון (שם המשפחה הראשון מציין ייחוס מצד האבא והשני מצד האמא). משפחת מנשה היא משפחה שבאה לחלב עם גירוש ספרד..

עסק במסחר (מכירת תבלינים) לפרנסתו. היה ידוע כגדול בתורה והעידו עליו שחזר על התלמוד כולו עשר פעמים. מלבד זאת התפרסם כבעל השכלה כללית רחבה וכבקי בהנדסה, חשבון, אסטרונומיה, חכמת העיבור וסידור הלוחות, ומתהלכים סיפורים על ידענותו המופלגת בתחומים אלו.

מחוץ לחכמי עירו נשא ונתן בהלכה עם רבי חיים פלאג'י המכנה אותו "הרב המובהק המאיר כברק כמוהר"ר מנשה מטלוב סתהון נר"ו יאיר אורו". בעודו בצפת נשא ונתן בעניין כשרות גט עם רבי חזקיה מדיני הכותב אודותיו: "כתב אלי במכתב אחד המיוחד ראש על ארץ צפת אמת תוב"ב מני"ר הרב הגדול מוהר"ם סתהון נר"ו".

כאשר הגיעה השמועה אודות כתר ארם צובא הנמצא בחלב לארץ ישראל, ביקשו רבני ירושלים מרבי מנשה שיערוך עבורם השוואה בין הכתר לספרי התנ"ך המצויים בידם.

בעת פטירת רעייתו נסע לירושלים, ובדרכו חזרה לעירו עבר בצפת, שם ביקשו ממנו רבני העיר לכהן כראב"ד העיר. הרב סתהון נענה לבקשתם, וכיהן כרב העיר במשך ארבע שנים. בצפת נישא בשנית לאישה ממשפחה אשכנזית, ומאשתו זאת נולד בנו חיים. בשנת תרל"ב שב לחלב, ושימש ברבנות בעיר.

לאחר כשנתיים מונה לכהן כרבה של העיר אלכסנדריה (נא אמון) שבמצרים, ובדרכו לשם חלה ונפטר בעיר אסכנדרון שבסוריה, בכ"ד אלול תרל"ו, ושם נטמן.

### צאצאיו
ידועים מספר בנים שלו, המפורסמים שבהם הם:
* רבי הלל דוד סתהון – בנו הבכור ומפוסקי חלב
* רבי חיים סתהון – נולד בצפת מאשתו השנייה. התייתם מאביו בהיותו בן חמש, ואמו נישאה בשנית לרב יצחק יעקב סאליצר. בבגרותו למד אצל רבנים אשכנזים וספרדים, היה מפוסקי צפת החשובים ומחבר הספר הנודע 'ארץ חיים'.

## יצירתו
* **כנסייה לשם שמים** – בו יצא כנגד מנהג שהיה מקובל בקרב חלק מהנשים וכונה בשם "אינדלוקו", שכאשר חלה אדם ונטה למות היו עושות לו הנשים טקסי הקטרה וניסוך לשדים בכדי לרצותם שלא יזיקו לחולה. הרב סתהון ראה במנהג זה איסור גמור של עבודה זרה, וכתב פסק ארוך המחולק ל-11 פרקים לאסור דבר זה. על פסקו זה קיבל הסכמות מרבני חלב, רבני ערים רבות בארץ ישראל (ירושלים, חברון, צפת, טבריה, יפו, חיפה) ומקומות נוספים. את הספר הדפיס בירושלים שנת תרל"ד.
* **מטה מנשה** – שאלות ותשובות. נדפס בשנת תשס"ז מכתב יד המחבר על ידי הלל סתהון.
* **מחברת כללי דקדוק הקריאה** – נדפסה על ידי רבי אליהו חמווי בסוף ספרו פה אליהו ח"א (תרע"ד).

## לקריאה נוספת
* הרב דוד ציון לניאדו, לקדושים אשר בארץ (תשס"ט), תי"ז – רבי מנשה סיתהון.

## הערות שוליים

קטגוריה:רבני ארם צובא
קטגוריה:צפת: רבנים ראשיים
קטגוריה:מחברי ספרי שו"ת
קטגוריה:מחברי ספרי הלכה
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנפטרו ב-1876
פרד הייז

**פרד הייז** (באנגלית: ,  נולד ב-14 בנובמבר 1933) הוא טייס ניסוי אמריקאי לשעבר, מהנדס אווירונאוטיקה בחיל הים האמריקאי, ואסטרונאוט מטעם נאס"א. הוא היה אחד מעשרים וארבעה האסטרונאוטים שטסו לירח. הוא טס לירח במסגרת אפולו 13.

לאחר שעזב את נאס"א הוא עבד בחברות שונות.

## ביוגרפיה
פרד הייז נולד בעיירה בילוקסי שבמיסיסיפי. לאחר סיום בית ספר עירוני הוא התגייס לחיל הים של ארצות הברית ועבר קורס טיס. לאחר סיום הקורס הוא ביצע מספר תפקידים. החל משנת 1959 הוא למד באוניברסיטת אוקלהומה וסיים אותה עם תואר בהנדסת אווירונאוטיקה.

בשנת 1959 הייז נקלט בנאס"א ועבד כטייס ניסוי. בשנת 1966 הוא נבחר ליחידה להכנת אסטרונאוטים. הוא היה בצוות משנה של אפולו 8 ו-אפולו 11. באפריל 1970 הוא שוגר לחלל כטייס של אפולו 13. הוא היה אמור לנחות על הירח. בגלל פיצוץ בלון חמצן והשלכותיו על ציוד החללית הנחיתה בוטלה. היה חשש לנחיתה על כדור הארץ אך היא הסתיימה שלום.

בהמשך הייז היה בצוות משנה של אפולו 16 ומפקד של "אפולו 19", אך שיגור בוטל.

בשנים 1976-1978 הוא היה בצוות בדיקות של מעבורת החלל אנטרפרייז וביצע כמה טיסות ניסוי. הוא היה מתוכנן לעשות עם המעבורת גם טיסה לחלל. בגלל בדחיות של טיסה הוא החליט לעזוב את נאס"א בשנת 1979.

בשנים 1979-1996 הייז עבד בחברת גראמן.

הייז התחתן בשנת 1954 והתגרש בשנת 1978 לזוג נולדו 4 ילדים. בשנת 1979 הוא התחתן שנית. בשנת 1973 הוא עבר תאונה קשה במהלך נחיתה וסבל בכווייה.

## קישורים חיצוניים

* ביוגרפיה
* 

## הערות שוליים

קטגוריה:טייסי צי ארצות הברית
קטגוריה:אסטרונאוטים אמריקאים
קטגוריה:מהנדסים אמריקאים
קטגוריה:טייסי ניסוי אמריקאים
קטגוריה:מעוטרי מדליית החירות הנשיאותית
קטגוריה:בוגרי אוניברסיטת אוקלהומה
קטגוריה:אמריקאים שנולדו ב-1933
צ'יצ'רון

**צ'יצ'רון** (בספרדית: **Chicharrón**; בפורטוגזית: **Torresmo**; בצרפתית: **Oreilles de Crisse**) הוא מאכל ספרדי שמקורו באזור אנדלוסיה ונפוץ במדינות דרום אמריקה, ספרד, פורטוגל, פיליפינים, קנדה וארצות הברית.

המאכל עשוי מעור חזיר המתובל ומטוגן בשמן עמוק.

למאכל גרסאות המשתנות לפי המדינה ומלבד גרסת החזיר, קיימות גם גרסאות המבוססות על עור של תרנגול, בקר, צלעות חזיר, דגים וגם גרסה צמחונית.

נהוג להגיש את הצ'יצ'רון בליווי תפוח אדמה, רוטב שום, רוטב סלסה, סופריטו או אפונה.

## גרסאות
לצ'יצ'רון גרסאות שונות ומלבד הגרסה הרגילה קיימות גם גרסאות מבוססות על עור של תרנגול, בקר או צלעות חזיר.

* **ברזיל** – מוכר בשם טורסמו, מטוגן עם שומן ומוגש עם שום ותבלינים.
* **בוליביה** – גרסה העשויה מצלעות חזיר ומתובלת בשום, אורגנו ולימון וסלסת עגבניות.
* **קנדה** – מוכר בשם אוזני המשיח (Oreilles de Crisse) גרסה העשויה מגלדי שומן חזיר בטיגון עמוק.
* **קולומביה** – גרסה העשויה מבשר חזיר או עוף המוגש לרוב בזמן ארוחת הבוקר.
* **צ'ילה** – עשוי משומן חזיר ומוגש לצד בשר ולחם ביתי.
* **הרפובליקה הדומיניקנית** – גרסה המבוססת על בשר חזיר מיובש, הנחתך לחתיכות קטנות ומתובל במיץ לימון ומלח.
* **קוסטה ריקה** – גרסה המבוססת על צלעות חזיר המוגש לצד מיץ ליים, יוקה מטוגנת וטורטיות.
* **אל סלבדור** – הצ'יצ'רון משמש במלית לטורטיות הפופוסה.
* **גואטמלה** – הצ'יצ'רון מוגש בליווי טורטיות, ליים, גוואקמולי ומורינגה.
* **מקסיקו** – הגרסה העיקרית מבוססת שומן חזיר המוגש לצד צ'ילי ולימון, אך קיימת גם גרסה צמחונית העשויה מבלילה של קמח תירס. הצ'יצ'רון נחשב לחטיף פופולרי במקסיקו וניתן לאכול אותו גם בתוך טורטייה עם אבוקדו או גבינת שמנת.
* **פרו** – גרסה המבוססת על עור ושומן של חזיר, עוף או דגים המבושלים יחדיו ולאחר מכן עוברים טיגון ומוגשים על באגט, בצל וליים.
* **פיליפינים** – קיימות גרסאות שונות המבוססות עור של חזיר, מעי של עוף ועור של טונה. גרסה נפוצה היא הבאגנט שנחשב לחטיף אהוב ונפוץ שנאכל בזמן צריכת משקאות אלכוהוליים ומשמש גם כציפוי על ירקות ואטריות מקומיות.
* **ארצות הברית** – חטיף הנמכר בשקיות ניילון בדומה לחטיפי תפוח אדמה.
* **אורוגוואי** – גרסה המבוססת מהשומן הרך ביותר של הפרה הממוקם על הכליות (Grasa de Pella) ומוגשים כמילוי ללחם מסורתי שנקרא רוסקה דה צ'יצ'רונס (Rosca de Chicharrones).
* **ונצואלה** – גרסה המבוססת בשר חזיר ומוגשת על מאכל העשוי בצק תירס טחון הנקרא קצ'אפה (Cachapa).

## קישורים חיצוניים

* כל מה שרציתם לדעת על המטבח הפרואני, באתר GoTravel
* 
* 

## הערות שוליים

קטגוריה:המטבח המקסיקני
קטגוריה:המטבח הפיליפיני
קטגוריה:אוכל רחוב
קטגוריה:מאכלי בשר חזיר
The Turbans (להקת מוזיקה)

[ממוזער|The Turbans, [נמל יפו, 2022]]
[ממוזער|The Turbans, [פסטיבל גלסטונברי, 2019]]
**The Turbans** היא להקת מוזיקת עולם מלונדון. גרעין הלהקה מונה שבעה חברים, ואליהם מתווספים אחרים חד פעמית.

The Turbans הוקמה כאשר אושן מהוני ודריוס לוק תומפסון (שניהם חצי איראניים), נפגשו ברכיבה על אופניים בנפאל. החברים הנוספים: מקסים שצ'דרוביצקי נולד בבלארוס וגדל בישראל, מירוסלב מורסקי  הוא גם זמר פופ ידוע בבולגריה, הבסיסט פרדי שטיץ היה חבר ב- Razorlight. כולם גרו בשלב מסוים ברובע האקני בלונדון.

באפריל 2018 הוציאו את אלבום הבכורה שלהם בשם The Turbans. ביוני 2019 הם ניגנו בפסטיבל גלסטונברי.

## קישורים חיצוניים

* 

## הערות שוליים

קטגוריה:להקות שהוקמו בשנת 2016
קטגוריה:להקות בריטיות
קטגוריה:מוזיקת עולם
כפתור מתכת ללא תפירה

ממוזער|כפתור מתכת ללא תפירה
ממוזער|כפתור תיק-תק 
**כפתור מתכת ללא תפירה** מוצמד לבד באמצעות נעץ המוחדר לתוך הכפתור מצידו האחורי של הבד בעזרת צבת או מכשיר תעשייתי. כִּפְתוּר הבגד באמצעות כפתור זה מצריך שימוש באִבְקָה (לולאה).

מקרה פרטי של כפתור מתכת ללא תפירה הוא כפתור לחצנית או תיק-תק שאינו מצריך שימוש באִבְקָה. התקן סגירה זה מורכב משני חלקים – באחד שקע ובשני בליטה. בלחיצת החלקים זה לזה הבליטה מתקבעת בתוך השקע. גם חלקים אלה מוצמדים לבגד באמצעות צבת או מכשיר מסמור תעשייתי.

כפתורים המחוברים בדרך זאת אינם "נושרים" לכן מומלצים מאוד לשימוש בבגדי עבודה.

הפטנט הראשון עבור כפתורי מתכת ללא תפירה הוצא בשנת 1840 בארצות הברית על ידי אדם בשם פֶסְטוּס היידן.

השימוש בכפתורים אלה פרץ לתודעת הציבור עם הכללתם בסרבלי העבודה שיוצרו על ידי חברת לוי שטראוס ושות' החל משנת 1875. במרוצת השנים, עם הופעת שיפורים רבים באופן הייצור שלהם, דבר שאפשר את הרחבת ההיצע, הם הפכו לפריט אופנתי עבור חולצות, שמלות, מעילים, חגורות ואף תיקים.

המשטח העליון של הכפתור מיוצר ממתכת בצבע דמוי זהב או כסף, או ממתכת מצופה בחומר פלסטי או צבע. המשטח יכול להיות חלק, קמור או קעור, או מעוטר בריקועים שונים.

יצרנים אחדים הגו את הרעיון לייצר כפתור מתכת ללא תפירה שניתן לחברו בקלות לבגד, באופן זמני, במקום כפתור שנשר. כפתורים אלה קיבלו את הכינוי "כפתורים לרווקים", רמז לכך שחיבורם אינו מצריך כישורי תפירה.

## ראו גם
* כפתור
* ניטים לחולצה
* חולצה

## קישורים חיצוניים

## הערות שוליים

קטגוריה:אביזרי אופנה
ללא תפירה
הר שני

**הר שני** הוא הר בגובה 894 מטרים מעל פני הים בהרי אילת, בדרום הנגב.

ההר ממוקם על גבול ישראל–מצרים, כשני קילומטרים ממערב לקניון האדום וכ־17 קילומטרים מצפון־מערב לאילת. כביש 12 חולף ממזרח להר. הר שני הוא השני בגובהו מבין הרי אילת, לאחר הר נשף הגבוה ממנו בחמישה מטרים.

מדרומו של ההר עובר נחל שני.

שני
הר נשף

ממוזער|הר נשף בזריחה
**הר נשף** הוא הר בגובה 899 מטרים מעל פני הים בהרי אילת, בדרום הנגב.

ההר ממוקם על גבול ישראל–מצרים, כשני קילומטרים מדרום־מערב לקניון האדום וכ־15 קילומטרים מצפון־מערב לאילת. כביש 12 חולף ממזרח להר. הר נשף הוא ההר הגבוה ביותר מבין הרי אילת.

## קישורים חיצוניים

נשף
הר אסא

**הר אסא** הוא הר בגובה 502 מטרים מעל פני הים בהרי אילת, בדרום הנגב.

ההר ממוקם כשני קילומטרים ממערב לאילת וכשלושה קילומטרים מגבול ישראל–מצרים. אפיקו של נחל שלמה ממוקם ממערב להר, ומעבר לו ממוקם הר שלמה.

כשמם של הרים נוספים באזור, גם הר אסא קרוי על שם אחד ממלכי יהודה, אסא.

אסא